Source: https://www.riigiteataja.ee/akt/427042017029?tegevus=salvesta-link
Timestamp: 2020-07-10 04:04:06+00:00
Document Index: 2504292

Matched Legal Cases: ['§ 22', '§ 66', '§ 66', '§ 67', '§ 68', '§ 69', '§ 70', '§ 5', '§ 69', '§ 69', '§ 67']

Mäksa valla korraldatud jäätmeveo kord – Riigi Teataja
Mäksa valla korraldatud jäätmeveo kord - sisukord
Mäksa Vallavolikogu
RT IV, 27.04.2017, 29
Vastu võetud 17.09.2012 nr 12
RT IV, 07.11.2012, 50
jõustumine 24.09.2012
24.04.2017 RT IV, 27.04.2017, 26 30.04.2017
Määrus kehtestatakse kohaliku omavalitsuse korralduse seaduse § 22 lõike 1 punkti 366 ja jäätmeseaduse § 66 lõike 4 alusel, kooskõlas jäätmeseaduse § 66 lõikega 1, § 67 lõigetega 1-2, 5-6, § 68, § 69 lõigetega 1 ja 41 ja § 70 ning eesmärgiga rakendada Mäksa vallas jäätmeseaduse ja selle rakendusaktide nõuded ning säilitada puhas ja tervislik elukeskkond, vähendada jäätmete koguseid nende tekkekohas ja soodustada jäätmete taaskasutamist.
(1) Mäksa valla korraldatud jäätmeveo kord (edaspidi kord) reguleerib korraldatud jäätmeveo korraldust Mäksa valla haldusterritooriumil. Korra lisas 1 on jäätmeveo piirkonna kaart, lisas 2 on jäätmevaldaja korraldatud jäätmeveoga liitumise kohustusest vabastamise taotlus ja lisas 3 on kogumismahutite tühjendamise ja jäätmeveo sagedused. Korraga sätestatakse:
(2) Korra täitmine on kohustuslik jäätmevedajale ja kõikidele Mäksa valla jäätmevaldajatele. Korda kohaldatakse kooskõlas Mäksa valla jäätmehoolduseeskirja ja teiste valla õigusaktidega.
(3) Korraldatud jäätmevedu Mäksa vallas korraldavad ja teostab Mäksa vallavalitsus (edaspidi vallavalitsus) vastavalt oma pädevusele järgmiselt:
3) vallavalitsus korraldab korraldatud jäätmeveo alase teavituse, sealhulgas riigihangetega seotud informatsiooni avaldamise ning jäätmevaldajate teavitamise korraldatud jäätmeveo rakendamisest Mäksa vallas;
(4) Informatsiooni korraldatud jäätmeveo korralduse, jäätmeveoga liitumise, jäätmeveo teenustasude ja jäätmevedaja kohta Mäksa vallas saab vallavalitsuse kodulehelt www.maksavald.ee, kommunaalmajanduse rubriigist ja vallavalitsuse telefonil 7337608, 53022922.
5) mahutitüüp on standardse kogumismahuti suurusjärk: 80 kuni 1100 liitrine ratastel kogumismahuti ja 1,5 kuni 4,5 kuupmeetrine ratasteta paiknemiskohalt tühjendatav kogumismahuti, millistele rakenduvad erinevad kogumistasud;
8) sobimatud jäätmed on jäätmehoolduseeskirja § 5 lõikes 7 nimetatud jäätmed: tule- ja plahvatusohtlikud jäätmeid, sealhulgas kuum (temperatuuriga üle 40 0C) tuhk, vedelad ja mudalaadsed jäätmed, ohtlikud või erikäitlust vajavad jäätmed, sealhulgas probleemtooted, käimlajäätmed või kogumiskaevude setted, ained ja esemed, mis kaalu, mõõtmete või kuju tõttu või muul põhjusel võivad kahjustada mahuteid või jäätmeveokeid või raskendavad märkimisväärselt jäätmete kokkupressimist ning jäätmed, mille liigiti kogumine ja äravedu on samal kinnistul korraldatud;
(2) Käesoleva paragrahvi lõikes 1 nimetamata mõistete kasutamisel lähtutakse jäätmeseaduses ja teistes jäätmehooldust reguleerivates õigusaktides ning Mäksa valla jäätmehoolduseeskirjas sisalduvatest legaaldefinitsioonidest, vastava legaaldefinitsiooni puudumisel aga sõna üldlevinud tähendusest.
(1) Mäksa valla haldusterritoorium kuulub tervikuna Mäksa, Võnnu ja Meeksi valdade haldusterritooriumidest moodustatud ühisesse veopiirkonda.
(1) Korraldatud jäätmeveoga liitumine Mäksa valla haldusterritooriumil on kohustuslik jäätmeseaduse § 69 lõike 1 alusel. Jäätmevaldaja loetakse liitunuks korraldatud jäätmeveoga elu- või tegevuskoha järgses veopiirkonnas.
(4) Jäätmevaldajal on õigus esitada vallavalitsusele taotlus enda tähtajaliseks ja erandkorras korraldatud jäätmeveoga liitumise kohustusest vabastamiseks, kui jäätmevaldaja kinnisasjal puuduvad ehitised või elu- või äritegevus või muu tegevus, mille käigus võib tekkida jäätmeid. Taotluse vorm on käesoleva korra lisas 2.
(7) Korraldatud jäätmeveoga liitumise kohustusest vabastatud jäätmevaldaja esitab üks kord aastas hiljemalt 20.jaanuariks vallavalitsusele jäätmeseaduse § 69 lõikes 5 nimetatud kinnituse. Korraldatud jäätmeveoga liitumise kohustusest vabastatud jäätmevaldaja on kohustatud teavitama vallavalitsust tema korraldatud jäätmeveoga liitumise kohustusest vabastamise aluseks olnud asjaolude muutumisest või äralangemisest hiljemalt kolmekümne päeva jooksul alates nende asjaolude jäätmevaldajale teatavaks saamisest.
(4) Korraldatud jäätmeveo teenuste kontsessiooni riigihanke tulemusena valitud jäätmevedajast, jäätmeveo teenustasudest ning korraldatud jäätmeveo olulistest tingimustest teavitab vallavalitsus avalikkust kodulehe www.maksavald.ee ja kohaliku ajalehe kaudu.
(5) Jäätmevaldaja on kohustatud üle andma oma kinnistul tekkinud korraldatud jäätmeveoga hõlmatud jäätmed jäätmevedajale, kellele on antud korraldatud jäätmeveo teenuste kontsessioon jäätmevaldaja elu- või tegevuskoha järgses veopiirkonnas. Jäätmevaldajal puudub õigus anda korraldatud jäätmeveoga hõlmatud jäätmeid üle muule jäätmekäitlejale või vedada neid jäätmeid ise.
(3) Jäätmevedaja on kohustatud tühjendama kogumismahutid hiljemalt kolme päeva jooksul alates jäätmevaldaja esitatud tellimusest.
(8) Kui jäätmevaldaja ei ole jäätmeveo päeval jäätmevedajale võimaldanud juurdepääsu kogumismahutile või kui kogumismahutis olevad jäätmed ei vasta sellesse mahutisse kogutavale jäätmeliigile või sisaldavad sobimatuid jäätmeid, on jäätmevedajal õigus rakendada tasu tühisõidu eest. Nimetatud asjaolude ilmnemisel on jäätmevedaja kohustatud teavitama jäätmevaldajat hiljemalt kolme ööpäeva jooksul asjaoludest, mis ei võimaldanud kogumismahutit tühjendada, ning kokkuleppel jäätmevaldajaga tagama tühjendamata jäänud mahuti tühjendamise hiljemalt seitsme päeva jooksul.
(9) Jäätmevaldaja poolt korraldatud jäätmeveoga seotud kohustuste rikkumisel edastab jäätmevedaja jäätmevaldaja andmed haldus- või väärteomenetluste algatamiseks vallavalitsusele.
(1) Jäätmeveo teenustasu on määratud kindlaks vedaja poolt avalikule konkursile esitatud ja edukaks tunnistatud pakkumuses. Teenustasu suuruse määramise aluseks on avaliku konkursi pakkumuste hindamise kriteeriumid.
[RT IV, 27.04.2017, 26 - jõust. 30.04.2017]
(2) [Kehtetu - RT IV, 27.04.2017, 26 - jõust. 30.04.2017]
(3) [Kehtetu - RT IV, 27.04.2017, 26 - jõust. 30.04.2017]
(4) Jäätmevaldajale korraldatud jäätmeveo teenuse eest arve esitajaks on jäätmevedaja. Jäätmevaldaja on kohustatud jäätmevedajale tasuma teenustasu vastavalt arveldusperioodil temale osutatud korraldatud jäätmeveo teenuse alusel esitatud arvele. Teenustasu mittetasumine lahendatakse tsiviilvaidlusena jäätmevaldaja ja jäätmevedaja vahel.
Määrus jõustub 24. september 2012. a.
Korraldatud jäätmeveo rakendamine algab pärast Mäksa valla poolt jäätmeseaduse § 67 järgi korraldatud teenuste kontsessiooni tulemuste kinnitamist ning jäätmevedajale Keskkonnaameti poolt jäätmeloa väljastamist
Lisa 1 Veopiirkonna kaart
Lisa 3 Kogumismahutite tühjendamine ja jäätmeveo sagedus